Държавен вестник, бр. 28, 2024 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  28
1. местонахождението (адресът) и предназ-
начението на обекта;
2. нивото на напрежение в мястото на 
присъединяване;
3. предоставената мощност;
4. присъединената мощност;
5. техническите параметри и схемите на 
присъединявания обект;
6. броят на независимите източници на 
електроенергия към присъединявания обект;
7. сроковете и етапите за въвеждане на 
обекта в експлоатация.
(2) В искането по чл. 98, ал. 1 може да се 
посочат и други характеристики на присъ-
единявания обект, които са от значение за 
извършване на проучването на условията за 
присъединяване.
(3) За извършване на проучването съот-
ветният мрежови оператор може да поиска 
допълнителна информация за характеристи-
ките на присъединявания обект, свързана с 
правилата по чл. 83, ал. 1, т. 4 от Закона за 
енергетиката.
(4) Предоставената мощност се посочва 
за целия обект, включително и на поетапно 
въвеждане в експлоатация на отделни части 
на присъединявания обект.
Раздел II
Условия за присъединяване
Чл. 100. (1) Операторът на електропренос-
ната мрежа извършва проучване и определя 
условия за присъединяване в случаите по 
чл. 98, ал. 1, когато присъединяването към 
съществуваща електрическа подстанция ви-
соко напрежение на средно напрежение, соб-
ственост на оператора на електропреносната 
мрежа, налага увеличаване на присъединената 
мощност на същата и/или подмяна на съо-
ръжения за присъединяване.
(2) С изключение на случаите по ал. 1, 
взаимоотношенията между оператора на елек-
тропреносната/съответната електроразпреде-
лителна мрежа и оператора на електроразпре-
делителната/затворената електроразпредели-
телна мрежа се уреждат със съгласувателно 
становище от страна на оператора на мрежата, 
към която ще се присъедини обектът.
(3) Операторът на мрежата, към която 
ще се извърши присъединяването, създава 
досие за всеки присъединяван обект по ал. 1, 
в което се съхраняват всички документи по 
присъединяването.
Чл. 101. Условията за присъединяване се 
определят съобразно:
1. изискванията на Закона за енергетиката, 
както и на наредбите и правилата по чл. 83, 
ал. 1 от Закона за енергетиката;
2. изискванията на методиката по чл. 1, 
ал. 3;
3. предоставената информация в искането 
по чл. 98, включително за географското (те-
риториалното) разположение на обекта;
4. резултатите от извършеното проучване 
за техническите възможности и начина на 
присъединяване към преносната мрежа.
Чл. 102. (1) Условията за присъединяване 
съдържат информация за съоръженията за 
присъединяване и технически изисквания 
на съответния оператор към електрическите 
уредби и съоръжения на присъединявания 
обект относно:
1. предоставената мощност;
2. номиналното напрежение на електриче-
ската мрежа, към която ще бъде присъединен 
обектът;
3. начина и местата на присъединяване 
към съществуващата мрежа;
4. разширението и/или повишаването на 
преносните възможности и трансформатор-
ните мощности на съществуващата електри-
ческа мрежа;
5. сервитутните зони на съоръжения-
та – размери и видове сервитутни права;
6. групите на свързване и начина на за-
земяване на звездните центрове на силовите 
трансформатори;
7. метрологичните и техническите ха-
рактеристики на токовите и напреженовите 
трансформатори за търговско измерване;
8. комутационните апарати на страна ви-
соко напрежение;
9. релейните защити и устройства за ав-
томатика на страна високо напрежение и 
препоръките за техните настройки;
10. мерките за защита от пренапрежения;
11. съоръженията за телемеханика;
12. средствата за връзка с оператора;
13. вида, броя и мястото на монтиране на 
средствата за търговско измерване.
(2) В условията за присъединяване се 
включват и изисквания към съоръженията 
за присъединяване на обектите.
(3) В условията за присъединяване се оп-
ределят и:
1. задълженията на страните по изграждане 
на присъединяването;
2. крайният срок за изграждане на присъ-
единяването;
3. задълженията на страните по предос-
тавяне на вещни права на територията на 
имота и/или осигуряване на сервитутни права 
в имоти на трети лица;
4. прогнозна цена за присъединяване.
(4) Операторът на мрежата, към която ще 
се извърши присъединяването, предлага ниво 
на напрежението, към което да се присъедини 
обектът в зависимост от:
1. присъединяваната мощност;
2. предназначението на обекта;
3. преносната възможност на съществува-
щата мрежа.